પર્યાવરણનાં મુદ્દે લડતા રોહિત પ્રજાપતિએ જણાવ્યું કે, ૧૨ માર્ચ ૨૦૧૯ના રોજ પ્રદૂષણ નિયંત્રણ બોર્ડના પ્રાંત અધિકારી તુષારભાઈ શાહ અને નેહલબહેન અજમેરા તેમજ પર્યાવરણ સુરક્ષા સમિતિના રોહિત પ્રજાપતિ તથા કૃષ્ણકાંત, અમદાવાદના સામાજિક કાર્યકર મુદિતા વિદ્રોહી તથા ગુજરાત હાઇકોર્ટના વકીલ સુબોધ પરમારની ટીમે સુપ્રીમ કોર્ટના ૨૨.૦૨.૨૦૧૭ના રીટ પીટીશનનાં ચુકાદાના અમલીકરણના સંદર્ભમાં અમદાવાદ તરફના સાબરમતી નદીના વહેણમાં ઉદ્યોગોનું એફ્લ્યુએન્ટ અને ગટરના ગંદા પાણી બાબતે એક સંયુક્ત તપાસ હાથ ધરી હતી.